CELEX: 62014CN0493
Language: da
Date: 2014-11-06 00:00:00
Title: Sag C-493/14: Anmodning om præjudiciel afgørelse indgivet af Bundesfinanzgericht — Außenstelle Linz (Østrig) den 6. november 2014 — Dilly’s Wellnesshotel GmbH

9.2.2015   
            
            
               DA
            
            
               Den Europæiske Unions Tidende
            
            
               C 46/21
            
         Anmodning om præjudiciel afgørelse indgivet af Bundesfinanzgericht — Außenstelle Linz (Østrig) den 6. november 2014 — Dilly’s Wellnesshotel GmbH
   (Sag C-493/14)
   (2015/C 046/26)
   Processprog: tysk
   
      Den forelæggende ret
   
   Bundesfinanzgericht — Außenstelle Linz
   
      Parter i hovedsagen
   
   
      Sagsøger: Dilly’s Wellnesshotel GmbH
   
      Sagsøgt: Finanzamt Linz
   
      Præjudicielle spørgsmål
   
   
               1)
            
            
               Strider det mod EU-retten, såfremt en støtteordning er baseret på den særlige procedure i artikel 25 i den generelle gruppefritagelsesforordning (1) med henblik på at blive fritaget for anmeldelsespligten i henhold til artikel 108, stk. 3, TEUF, men ikke overholder forskellige forpligtelser i kapitel I i den generelle gruppefritagelsesforordning og desuden heller ikke indeholder en henvisning til den generelle gruppefritagelsesforordning?
            
         
               2)
            
            
               Strider det mod EU-retten, såfremt en støtteordning er baseret på den særlige procedure i artikel 25 i den generelle gruppefritagelsesforordning, der gælder for støtte til miljøbeskyttelse, men betingelserne i kapitel II — dvs. støtte til miljøbeskyttelsesforanstaltninger og energibesparende foranstaltninger i henhold til artikel 17, nr. 1), i den generelle gruppefritagelsesforordning — ikke foreligger?
            
         
               3)
            
            
               Er EU-retten til hinder for en national ordning, som ikke indeholder nogen tidsbegrænsning og heller ingen henvisning til den periode, der er anført i fritagelsesmeddelelsen, således at den begrænsning af godtgørelsen af energiafgifter til ti år, der kræves i artikel 25, stk. 3, i den generelle gruppefritagelsesforordning, kun fremgår af fritagelsesmeddelelsen?
            
         
      (1)  Kommissionens forordning (EF) nr. 800/2008 af 6.8.2008 om visse former for støttes forenelighed med fællesmarkedet i henhold til traktatens artikel 87 og 88 (Generel gruppefritagelsesforordning) (EUT L 214, s. 3).